Matt 27 - Heilige Bybel [Afrikaanse Bybel 1933/1953]
&nbspEn toe dit dag geword het, het al die owerpriesters en die ouderlinge van die volk saam raad gehou teen Jesus om Hom dood te maak.
&nbspEn hulle het Hom geboei en weggelei en Hom oorgelewer aan Pontius Pilatus, die goewerneur.
&nbspDaarna het Judas, sy verraaier, toe hy sien dat Hy veroordeel was, berou gekry en die dertig silwerstukke teruggebring na die owerpriesters en die ouderlinge
&nbspen gesê: Ek het gesondig deur onskuldige bloed te verraai. Maar hulle sê: Wat gaan dit ons aan? Jy kan toesien!
&nbspEn hy het die silwerstukke in die tempel neergegooi en weggeloop en homself gaan ophang.
&nbspEn die owerpriesters het die silwerstukke geneem en gesê: Dit is nie geoorloof om dit in die skatkis te stort nie, omdat dit bloedgeld is.
&nbspEn nadat hulle saam raad gehou het, het hulle die stuk grond van die pottebakker daarmee gekoop as 'n begraafplaas vir vreemdelinge.
&nbspDaarom is die stuk grond genoem Bloedgrond, tot vandag toe.
&nbspToe is vervul wat gespreek is deur Jeremia, die profeet, toe hy gesê het: En hulle het die dertig silwerstukke geneem, die prys van die gewaardeerde wat hulle gewaardeer het vanweë die kinders van Israel;
&nbspen hulle het dit gegee vir die grond van die pottebakker, soos die Here my beveel het.
&nbspEn Jesus het voor die goewerneur gestaan, en die goewerneur het Hom die vraag gestel en gesê: Is U die Koning van die Jode? En Jesus antwoord hom: U sê dit.
&nbspEn terwyl Hy deur die owerpriesters en die ouderlinge beskuldig word, het Hy niks geantwoord nie.
&nbspToe sê Pilatus vir Hom: Hoor U nie hoe baie dinge hulle teen U getuig nie?
&nbspEn Hy het hom op geen enkele woord geantwoord nie, sodat die goewerneur hom baie verwonder het.
&nbspEn op die fees was die goewerneur gewoond om een gevangene, die een wat hulle wou hê, vir die skare los te laat.
&nbspEn in daardie tyd het hulle 'n berugte gevangene gehad met die naam van Bar bbas.
&nbspNadat hulle dan byeengekom het, sê Pilatus vir hulle: Wie wil julle hê moet ek vir julle loslaat: Bar bbas, of Jesus wat genoem word Christus?
&nbspWant hy het geweet dat hulle Hom uit nydigheid oorgelewer het.
&nbspEn terwyl hy op die regbank sit, het sy vrou na hom gestuur en gesê: Moet tog niks te doen hê met die regverdige man nie, want ek het vandag in 'n droom baie gely om sy ontwil.
&nbspMaar die owerpriesters en die ouderlinge het die skare oorgehaal dat hulle Bar bbas moes begeer en Jesus ombring.
&nbspToe antwoord die goewerneur en sê vir hulle: Wie van die twee wil julle hê moet ek vir julle loslaat? En hulle antwoord: Bar bbas!
&nbspPilatus sê vir hulle: Wat moet ek dan doen met Jesus wat genoem word Christus? Hulle sê almal vir hom: Laat Hom gekruisig word!
&nbspEn die goewerneur sê: Watter kwaad het Hy dan gedoen? Maar hulle skreeu nog harder en sê: Laat Hom gekruisig word!
&nbspEn toe Pilatus sien dat niks help nie, maar dat daar eerder 'n oproer kom, het hy water geneem en sy hande voor die skare gewas en gesê: Ek is onskuldig aan die bloed van hierdie regverdige man; julle kan toesien!
&nbspEn die hele volk antwoord en sê: Laat sy bloed op ons en op ons kinders kom!
&nbspToe laat hy vir hulle Bar bbas los, maar Jesus het hy laat g,sel en oorgelewer om gekruisig te word.
&nbspDaarop neem die soldate van die goewerneur Jesus met hulle saam in die goewerneur se paleis en bring die hele leërafdeling teen Hom bymekaar.
&nbspToe trek hulle sy klere uit en werp 'n rooi mantel om Hom;
&nbspen hulle vleg 'n kroon van dorings en sit dit op sy hoof, en 'n riet in sy regterhand; en hulle val op hul knieë voor Hom en bespot Hom en sê: Wees gegroet, Koning van die Jode!
&nbspEn hulle spuug op Hom en neem die riet en slaan Hom op sy hoof.
&nbspEn nadat hulle Hom bespot het, trek hulle Hom die mantel uit en trek Hom sy klere aan en lei Hom weg om gekruisig te word.
&nbspEn toe hulle uitgaan, kry hulle 'n man van Cir,ne, met die naam van Simon; hom het hulle gedwing om sy kruis te dra.
&nbspEn hulle het gekom op 'n plek wat Golgota genoem word -- dit beteken: Plek van die Hoofskedel --
&nbspen vir Hom asyn, met gal gemeng, gegee om te drink; en toe Hy dit proe, wou Hy nie drink nie.
&nbspEn nadat hulle Hom gekruisig het, het hulle sy klere verdeel deur die lot te werp, sodat vervul sou word wat deur die profeet gespreek is: Hulle het my klere onder mekaar verdeel en oor my gewaad die lot gewerp.
&nbspEn hulle het gaan sit en Hom daar bewaak.
&nbspEn bokant sy hoof het hulle sy beskuldiging in skrif opgestel: DIT IS JESUS, DIE KONING VAN DIE JODE.
&nbspToe word daar saam met Hom twee rowers gekruisig, een aan die regter-- en een aan die linkerkant.
&nbspEn die verbygangers het Hom gesmaad terwyl hulle hul hoofde skud
&nbspen sê: U wat die tempel afbreek en in drie dae opbou, red Uself! As U die Seun van God is, kom af van die kruis!
&nbspEn so het ook die owerpriesters saam met die skrifgeleerdes en ouderlinge gespot en gesê:
&nbspAnder het Hy verlos, Homself kan Hy nie verlos nie. As Hy die Koning van Israel is, laat Hom nou van die kruis afkom, en ons sal in Hom glo.
&nbspHy het op God vertrou; laat Hy Hom nou verlos as Hy behae in Hom het; want Hy het gesê: Ek is die Seun van God.
&nbspEn op dieselfde manier het die rowers wat saam met Hom gekruisig was, Hom ook beledig.
&nbspEn van die sesde uur af het daar duisternis gekom oor die hele aarde tot die negende uur toe;
&nbspen omtrent die negende uur het Jesus met 'n groot stem geroep en gesê: Eli, Eli, lama sabagt ni? Dit is: My God, my God, waarom het U My verlaat?
&nbspEn sommige van die wat daar staan, hoor dit en sê: Hy roep El¡a.
&nbspToe hardloop daar dadelik een van hulle en neem 'n spons en maak dit vol asyn, en sit dit op 'n riet en laat Hom drink.
&nbspMaar die ander sê: Wag, laat ons sien of El¡a kom om Hom te verlos.
&nbspDaarop het Jesus weer met 'n groot stem geroep en die gees gegee.
&nbspEn kyk, die voorhangsel van die tempel het in twee geskeur, van bo tot onder, en die aarde het gebewe en die rotse het geskeur;
&nbspen die grafte het oopgegaan en baie liggame van die ontslape heiliges het opgestaan.
&nbspEn n sy opstanding het hulle uit die grafte uitgegaan en in die heilige stad ingekom en aan baie verskyn.
&nbspEn toe die hoofman oor honderd en die wat saam met hom Jesus bewaak het, die aardbewing sien en die dinge wat daar gebeur, het hulle baie bevrees geword en gesê: Waarlik, Hy was die Seun van God.
&nbspEn daar was baie vroue wat dit van ver af aanskou het, wat vir Jesus van Galil,a af gevolg en Hom gedien het.
&nbspOnder hulle was daar Maria Magdal,na en Maria, die moeder van Jakobus en Joses, en die moeder van die seuns van Sebed,s.
&nbspEn toe dit aand geword het, het daar 'n ryk man van Arimath,a gekom met die naam van Josef, wat self ook 'n dissipel van Jesus was.
&nbspHy het na Pilatus gegaan en die liggaam van Jesus gevra. Toe beveel Pilatus dat die liggaam afgegee moes word.
&nbspEn Josef het die liggaam geneem en dit met skoon linne toegedraai
&nbspen dit in sy nuwe graf gelê wat hy in die rots uitgekap het; en nadat hy 'n groot steen teen die opening van die graf gerol het, het hy weggegaan.
&nbspEn Maria Magdal,na was daar en die ander Maria, en hulle het reg voor die graf gesit.
&nbspDie volgende dag -- dit is die dag n die voorbereiding -- kom die owerpriesters en die Fariseërs by Pilatus saam
&nbspen sê: My heer, ons herinner ons dat die verleier, toe hy in die lewe was, gesê het: Oor drie dae staan ek op.
&nbspGee dan bevel dat die graf verseker word tot die derde dag toe, dat sy dissipels nie miskien in die nag kom en Hom steel nie, en vir die volk sê: Hy het opgestaan uit die dode. En die laaste dwaling sal erger wees as die eerste.
&nbspDaarop sê Pilatus vir hulle: Julle sal 'n wag kry; gaan verseker dit soos julle dit verstaan.
&nbspEn hulle het gegaan en die graf verseker deur die steen te verseël in teenwoordigheid van die wag.